**Ministru kabineta noteikumu projekta “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz noteikt aizdevumu pieejamību saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība (turpmāk – Projekts). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, lai samazinātu koronavīrusa izraisītās slimības Covid-19 negatīvo ietekmi uz saimnieciskās darbības veicējiem, kuriem ir nepieciešams likviditātes atbalsts. Projekts izstrādāts saskaņā ar Attīstības finanšu institūcijas likuma 12.panta ceturto daļu.  Noteikumu projekts izstrādāts saskaņā ar Eiropas Komisijas lēmumu un saskaņā ar Eiropas Komisijas Pagaidu shēmu valsts atbalsta pasākumiem ekonomikas atbalstam Covid-19 uzliesmojuma laikā *(Temporary Framework to support the economy in the context of the COVID-19 outbreak) (turpmāk – Komisijas paziņojums).* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Pašreizējā situācija***  Koronavīrusa izraisītās slimības Covid-19 ietekmē, visa veida saimnieciskās darbības veicējiem var rasties nopietns likviditātes trūkumus vai pat nepieejamība. Īpaši tas attiecas uz sīkajiem un mazajiem uzņēmumiem. Tāpēc pašreizējie apstākļi var nopietni ietekmēt daudzu ekonomiski dzīvotspējīgu uzņēmumu un to darbinieku ekonomisko situāciju īstermiņā un vidējā termiņā, vienlaikus radot ilglaicīgākas sekas, apdraudot to izdzīvošanu.  Pašreizējos apstākļos, neskatoties uz akciju sabiedrības “Attīstības finanšu institūcija Altum” (turpmāk – sabiedrība “Altum”) nodrošinātajam kredītu garantijām (paralēli noteikumu projektam apstiprināšanai tiek virzīts arī noteikumu projekts *“Noteikumi par garantijām saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība”*), komercbankas objektīvi daļai saimnieciskās darbības veicēju nevar izsniegt apgrozāmo līdzekļu aizdevumus, piešķirt vai pagarināt kredītlīnijas. Līdz ar to apgrozāmo līdzekļu aizdevumu programma uzņēmumiem, kas saskaras ar pēkšņu likviditātes trūkumu vai pat tā trūkumu, pašreizējos apstākļos ir piemērots, nepieciešams un mērķtiecīgs risinājums uzņēmumu darbības nodrošināšanai.  Ņemot vērā minēto, Ekonomikas ministrija sadarbībā ar sabiedrību Altum ir izstrādājusi jaunu apgrozāmo līdzekļu aizdevumu instrumentu saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība.  ***Apgrozāmo līdzekļu aizdevumu apraksts***  Aizdevumi paredzēti Covid-19 ietekmēto saimnieciskās darbības veicēju apgrozāmo līdzekļu finansēšanai, ja saimnieciskās darbības veicējs ir ekonomiski dzīvotspējīgs un apgrozāmo līdzekļu aizdevums ir nepieciešams Covid-19 ietekmes rezultātā, kas tiek pamatots aizdevuma pieteikumā.  Aizdevumus sniedz saskaņā ar Komisijas paziņojumu), bet pēc Komisijas termiņa paziņojuma termiņa atbalsta programmu plānots turpināt kā *de minimis* atbalstu.  Aizdevumi būs pieejams visām saimnieciskās darbības veicēju kategorijām (MVK, lielie). Maksimālā aizdevuma summa būs līdz 1 milj. *euro*, ievērojot Komisijas paziņojumā noteikto papildus kritēriju par to, ka maksimālo aizdevumu summu nosaka:   * pamatojoties uz tam aprēķināto nepieciešamo likviditātes vajadzības apjomu turpmākajiem 18 mēnešiem sīkajam (mikro), mazajam vai vidējam saimnieciskās darbības veicējam nodrošināšanai vai 12 mēnešiem lielajam saimnieciskās darbības veicējam; * vai aizdevuma apjoms nevar pārsniegt divkāršu saimnieciskās darbības veicēja izmaksāto kopējo atalgojumu (t.sk sociālās iemaksas) 2019.gadā.   Aizdevuma termiņš noteikts līdz 3 gadiem, bet aizdevuma atmaksas uzsākšanu var atlikt par termiņu līdz 12 mēnešiem.  Aizdevumus nepiešķirs saimnieciskās darbības veicējam, ja tas ir nonācis finanšu grūtībās uz 2019.gada 31.decembri.  Aizdevumiem nebūs specifiski nozaru ierobežojumi, izņemot tādas nozares kā tabakas ražošana, azartspēles u.c. Neraugoties uz Covid-19 ietekmi, piešķirot aizdevumus, sabiedrība Altum vērtēs ekonomisko dzīvotspēju, kā arī, kā aizdevuma pieteikumā tiek skaidrots, kā konkrētā uzņēmuma darbību ir ietekmējusi situācija, kas radusies COVID-19 izplatības rezultātā un pamatota finanšu ietekme uz uzņēmumu, izmantojot tādus kritērijus kā: operatīvie finanšu dati uzrāda apgrozījuma kritumu pret iepriekšējā gada attiecīgo periodu vai likviditātes rādītāju pasliktināšanās, salīdzinot ar 2019. gada datiem vai citus datus.  Aizdevumus sniegs tikai tādiem saimnieciskās darbības veicējiem, kuri spēs pamatot, ka šāds valsts atbalsts ir nepieciešams likviditātes trūkuma novēršanai, kur bez šāda atbalsta var būt negatīvas sekas ilgtermiņā, t.sk. to maksātnespēja, darbinieku atlaišana, bet, saņemot šādu atbalstu, tas palīdzēs atgūties un sekmīgi turpināt saimniecisko darbību, pārvarot Covid-19 ietekmes rezultātā finanšu rādītāju kritumu. Tādejādi tikai pamatotos gadījumos, ņemot vērā gan nozares un saimnieciskā darbības veicēja saimnieciskās darbības ietekmi uz ekonomiku, saimnieciskā darbības veicēja finanšu rādītājus, sociālos aspektus, kā arī citus faktorus, apgrozījumu, eksportu u.tml., kas pamatots aizdevuma pieteikumu, tiks vērtēta garantijas piešķiršana.  Lai novērtētu, vai projekts/saimnieciskās darbības veicējs ir ekonomiski dzīvotspējīgs, liek izmantota līdzšinējā sabiedrības Altum pieredze uzņēmējdarbības projektu analīzē, ņemot vērā šādus pamatprincipus/ nosacījumus projektu izvērtēšanā:   * biznesa idejas potenciāla un tās ilgtspējas novērtēšana; * projekta realizācijai nepieciešamo aktivitāšu un to realizēšanai nepieciešamo resursu novērtēšana (t.sk. plānoto ieguldījumu pamatotības, samērīguma, lietderības izvērtēšana, lai sasniegtu plānotos mērķus); * uzņēmuma finanšu situācijas un projekta ilgtermiņa finansiālās dzīvotspējas novērtēšana; * klienta zināšanu un/ vai pieredzes atbilstības izvērtēšana; * projekta atbilstības noteikšana saskaņā ar programmas noteikumiem; * uzņēmējdarbības iespējamo risku un to minimizēšanas iespēju novērtēšana.   Šie noteikumi attieksies arī lauksaimniecības, kā arī uz zvejniecības un akvakultūras nozaru saimnieciskās darbības veicējiem.  Noteikumus paredzēts sniegt procentu likmju subsīdijas tūrisma nozares uzņēmumiem attbilstoši informatīvajam ziņojumam „Par tūrisma nozares atbalsta pasākumiem COVID-19 slimības izraisīto negatīvo seku mazināšanai” šādās nozarēs:   * 39.00.nodaļa “Sanitārija un citi atkritumu apsaimniekošanas pakalpojumi”; * 55.nodaļa “Izmitināšana”; * 56.nodaļa “Ēdināšanas pakalpojumi”; * 59.nodaļa “Kinofilmu, video filmu, televīzijas programmu un skaņu ierakstu producēšana”; * 68.2.nodaļa “Sava vai nomāta nekustamā īpašuma izīrēšana un pārvaldīšana - norises vietas”; * 74.90.nodaļa “Citur neklasificēti profesionālie, zinātniskie un tehniskie pakalpojumi”; * 77.39.nodaļa “Citur neklasificētu pārējo mašīnu, iekārtu un materiālo līdzekļu iznomāšana un ekspluatācijas līzings”; * 79.nodaļa “Ceļojumu biroju, tūrisma operatoru un citi rezervēšanas pakalpojumi un ar tiem saistītas darbības”; * 80.10.nodaļa “Apsardzes pakalpojumi un izmeklēšana”; * 82.30.nodaļa “Sanāksmju un tirdzniecības izstāžu organizatoru pakalpojumi”; * 90.nodaļa “Radošās, mākslinieciskās un izklaides darbības”; * 91.nodaļa “Bibliotēku, arhīvu, muzeju un citu kultūras iestāžu darbība”; * 93.nodaļa “Sporta nodarbības, izklaides un atpūtas darbība”   Programmas finansējums tiks novirzīts aizdevumu izsniegšanai, pārvaldības izmaksām un sagaidāmajiem kredītriska zaudējumiem, sabiedrības “Altum” izdevumu kompensācijai aizdevumu vērtības samazinājuma gadījumiem.  Kopumā plānots izsniegt apgrozāmo līdzekļu aizdevumus 200 milj. *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” |
| 4. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Latvijā reģistrēti saimnieciskās darbības veicēji, sabiedrība “Altum”. | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar | | | | | | |
| 3. | Administratīvo izmaksu monetārs novērtējums | | Projekts šo jomu neskar | | | | | | |
| 4. | Atbilstības izmaksu monetārs novērtējums | | Projekts šo jomu neskar | | | | | | |
| 5. | Cita informācija | | Nav | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | | n-gads | | | Turpmākie trīs gadi (*euro*) | | | | | |
| n+1 | | n+2 | | n+3 | |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru  n+2 gadam | |
| 1 | | | 2 | | 3 | 4 | 5 | 6 | 7 | 8 | |
| 1. Budžeta ieņēmumi | | | 0 | | 0 | 0 | 0 | 0 | 0 | 0 | |
| 2. Budžeta izdevumi | | | 0 | | 50 000 000 | 0 | 0 | 0 | 0 | 0 | |
| 2.1. valsts pamatbudžets | | | 0 | | 50 000 000 | 0 | 0 | 0 | 0 | 0 | |
| 2.2. valsts speciālais budžets | | | 0 | | 0 | 0 | 0 | 0 | 0 | 0 | |
| 2.3. pašvaldību budžets | | | 0 | | 0 | 0 | 0 | 0 | 0 | 0 | |
| 3. Finansiālā ietekme | | | 0 | | -50 000 000 | 0 | 0 | 0 | 0 | 0 | |
| 3.1. valsts pamatbudžets | | | 0 | | -50 000 000 | 0 | 0 | 0 | 0 | 0 | |
| 3.2. speciālais budžets | | | 0 | | 0 | 0 | 0 | 0 | 0 | 0 | |
| 3.3. pašvaldību budžets | | | 0 | | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | 0 | | 0 | 0 | 0 | 0 | 0 | 0 | |
| 5. Precizēta finansiālā ietekme | | | 0 | | -50 000 000 | 0 | 0 | 0 | 0 | 0 | |
| 5.1. valsts pamatbudžets | | | -50 000 000 | 0 | 0 | 0 | |
| 5.2. speciālais budžets | | | 0 | 0 | 0 | 0 | |
| 5.3. pašvaldību budžets | | | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | | Ar budžeta finansējumu 50 milj. *euro* kopumā plānots izsniegt apgrozāmo līdzekļu aizdevumus līdz 200 milj. *euro* apmērā. Programmas finansējums tiks novirzīts sabiedrības “Altum” pārvaldības izmaksām un sagaidāmajiem kredītriska zaudējumiem, sabiedrības “Altum” izdevumu kompensācijai aizdevumu vērtības samazinājuma gadījumiem. | | | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Amata vietu skaita izmaiņas | | | Projekts šo jomu neskar. | | | | | | | | |
| 8. Cita informācija | | | Projekts šo jomu neskar. | | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)); * Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Komisijas regula Nr. 702/2014); * Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk - Komisijas Regula Nr.1407/2013); * Eiropas Komisijas 2013.gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (turpmāk – Komisijas regula Nr. 1408/2013); * Eiropas Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (turpmāk – Komisijas regula Nr.717/2014). * *Eiropas Komisijas Pagaidu shēmu valsts atbalsta pasākumiem ekonomikas atbalstam Covid-19 uzliesmojuma laikā (angliski - Temporary Framework to support the economy in the context of the COVID-19 outbreak*) (turpmāk – Komisijas paziņojums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV); 2. Komisijas regula Nr. 702/2014; 3. Komisijas regula Nr.1407/2013; 4. Komisijas regula Nr. 1408/2013; 5. Komisijas regula Nr.717/2014; 6. Komisijas paziņojums. | | |
| A | B | C | D |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *1. pielikums, Komisijas regulas 702/2014 1.pielikuma 2.punkts* | *Noteikumu projekta 3.1.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr. 651/2014 2.panta 24.punkts, Komisijas regulas nr.702/2014 2. panta 26.punkts* | *Noteikumu projekta 3.2.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.* *651/2014 1. pielikuma 3. panta 3. punkts, komisijas regulas nr. 702/2014 1. pielikuma 3. panta 3. punkts* | *Noteikumu projekta 4.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta e)punkts* | Noteikumu projekta 5.1.punkts | Ieviests pilnībā | *Neparedz stingrākas prasības.* |
| *Komisijas Regulas Nr.1407/2013 2.panta 2.punkts* | *Noteikumu projekta 5.2.1.punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.717/2014 2.panta 2.punkts* | *Noteikumu projekta 5.2.2.punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.1408/2013 2.panta 2.punkts* | *Noteikumu projekta 5.2.3.punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 24.punkts* | *Noteikumu projekta 8. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta g)* | *Noteikumu projekta 8. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta f) punkts* | *Noteikumu projekta 9. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta d) punkts* | *Noteikumu projekta 10. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta a) punkts* | *Noteikumu projekta 12. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta c) punkts* | *Noteikumu projekta 14. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta h) punkts* | *Noteikumu projekta 21. punkts* | *Ieviests pilnībā* | *Neparedz stingrākas prasības.* |
| Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 1.panta | *Noteikumu projekta 18.1. punkts* | *Ieviests pilnībā* | *Neparedz stingrākas prasības.* |
| Komisijas regulas Nr.1408/2013 1.panta | *Noteikumu projekta 18.2 punkts* | *Ieviests pilnībā* | *Neparedz stingrākas prasības.* |
| Komisijas regulas Nr.717/2014 1.panta 1.punktā | *Noteikumu projekta 18.3. punkts* | *Ieviests pilnībā* | *Neparedz stingrākas prasības.* |
| Komisijas regulas Nr.1407/2013 1. panta 2. punkts | *Noteikumu projekta 19.1. punkts* | *Ieviests pilnībā* | *Neparedz stingrākas prasības.* |
| Komisijas regulas Nr.1408/2013 1. panta 2. un 3. punkts | *Noteikumu projekta 19.2. punkts* | *Ieviests pilnībā* | *Neparedz stingrākas prasības.* |
| Komisijas regulas Nr.717/2014 1. panta 2. un 3. punkts | *Noteikumu projekta 19.3. punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.1407/2013 3. panta 2. punkts, Komisijas regulas Nr.1408/2013 3. panta 3.a punkts, Komisijas regulas Nr.717/2014 3. panta 2. punkts* | *Noteikumu projekta 23. punkts* | *Ieviests pilnībā* | *Neparedz stingrākas prasības.* |
| *Komisijas regulas Nr. 1407/2013 6. panta 4. punkts, Komisijas regulas Nr. 1408/2013 6. panta 4. punkts un Komisijas regulas Nr. 717/2014 6. panta 4. punkts* | *Noteikumu projekta 28. punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.1407/2013 5.pants, Komisijas regulas Nr.1408/2013 5.pants un Komisijas Regulas Nr.717/2014 5.pants* | *Noteikumu projekta 32. punkts* | *Ieviests pilnībā* | *Neparedz stingrākas prasības.* |
| *Komisijas regulas Nr. 651/ 2014 9. panta 1. punkta "c" apakšpunkts un 4. punkts* | *Noteikumu projekta 33. punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.1407/2013 7. panta 4. punkts un 8. pants, Komisijas regulas Nr.1408/2013 7. panta 4. punkts un 8. pants, Komisijas regulas Nr.717/2014 7. panta 4. punkts un 8. pants* | *Noteikumu projekta 36.2. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 33.punkts* | Noteikumu projekta 34.punkts | Ieviests pilnībā | Neparedz stingrākas prasības |
| *Komisijas paziņojuma 31.punkts, 32.punkts* | Noteikumu projekta 35.punkts | Ieviests pilnībā | Paredz atvieglotākas prasības |
| *Komisijas paziņojuma 25.punkta b) punkts* | *Noteikumu projekta pielikums* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta b) punkts* | *Noteikumu projekta pielikums* | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 16.03.2020. krīzes vadības grupas ietvaros apspriežot noteikumu projektu ar uzņēmējiem.  Noteikumos ietvertie nosacījumi ir pārrunāti ar Finanšu nozares asociāciju. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministra p.i.,

Iekšlietu ministrs S.Ģirģens

Vīza:

Valsts sekretāra p.i.

valsts sekretāra vietnieks Edmunds Valantis

Bergholde, 67013203

Liene.Bergholde@em.gov.lv